Data was extracted from:https://www.infomed.co.il/drugs/melatonin-circadin/

המומחים של
Info
med
מסבירים:
התרופה סירקדין (Circadin) מכילה מלטונין - הורמון שינה טבעי שנוצר במוח בתגובה לחושך. מלטונין (סירקדין, Circadin) משמש לטיפול קצר מועד ב
נדודי שינה
(אינסומניה) ראשוניים, המתאפיינים באיכות שינה נמוכה, אצל מטופלים בני 55 ומעלה. סירקדין (Circadin) מספק למוח מלטונין, שהייצור שלו במוח יורד עם הגיל, ככל הנראה.
מלטונין (סירקדין, Circadin) אינו ממכר ומאפשר שינה איכותית בלילה מבלי לפגוע בעירנות ביום שלמחרת.
בנוסף, מלטונין בשחרור ממושך (סליינטו) משמש לטיפול בנדודי שינה בילדים ובמתבגרים בגילאי שנתיים עד 18 שנים עם הפרעה על הרצף האוטיסטי, ו/או תסמונת סמית'-מגניס, כאשר שגרת שינה בריאה אינה מועילה. השימוש בתרופה נועד לקצר את הזמן הדרוש כדי להירדם ולהאריך את משך השינה.
חשוב לשים לב:
מלטונין (סירקדין, Circadin) מיועד למבוגרים בני 55 ומעלה.
עישון עלול להגביר את ההתפרקות של מלטונין על ידי הכבד, דבר שעלול להפחית את יעילות השימוש בתרופה.
אין להשתמש במלטונין (סירקדין, Circadin) במקרים הבאים:
רגישות לחומר הפעיל עצמו או למרכיבים האחרים של התרופה.
צילום: shutterstock
מידע על התרופה
אופן נטילת התרופה
טבליות בשחרור מושהה. אין ללעוס, לכתוש או לחצות טבליות מלטונין (סירקדין, Circadin).
תדירות וזמן נטילה
פעם ביום, כשעה לפני השינה. אחרי ארוחת הערב.
טווח המינון
ייקבע על ידי הרופא בלבד.
סירקדין- טבליה אחת ביום (2 מ"ג), אחרי האוכל, פעם ביום, 1-2 שעות לפני השינה, לתקופה של 13 שבועות.
סליינטו- מינון התחלתי 2 מ"ג, ועד 10 מ"ג מינון מירבי.
תחילת ההשפעה
תוך 1-2 שעות.
משך ההשפעה
תוך 1-2 שעות.
מנה שנשכחה
במקרה ונשכחה מנה יש לקחתה מייד כשנזכרים, לפני השינה. לאחר זמן זה, יש לדלג על זו שנשכחה ולהמשיך כרגיל.
הפסקת התרופה
מומלץ שלא להפסיק הטיפול במלטונין  ללא התייעצות עם הרופא המטפל.
מינון עודף
במקרה של מינון עודף תיתכן בעיקר סחרחורת. טשטוש.
אחסון
לשמור במקום קריר ויבש, הרחק מהישג ידם של ילדים.
אזהרות
תזונה
יש ליטול הטבליה לאחר האוכל.
אלכוהול
אין לשתות אלכוהול בזמן הטיפול בתרופה, כי מפחית את יעילותה.
נהיגה
יש להימנע מנהיגה עד שלומדים כיצד התרופה משפיעה, כיוון שתרופה זו עלולה לגרום לישנוניות.
הריון
יש להתייעץ עם הרופא טרם הנטילה. עדיף להימנע משימוש.
הנקה
יש להתייעץ עם הרופא טרם השימוש בהנקה.
תינוקות וילדים
אין לתת תרופה זו לילדים מתחת לגיל שנתיים מאחר שהיא לא נבדקה בגילאים אלה והשפעותיה אינן ידועות.
קשישים
סבירות גבוהה יותר לתופעות לוואי. ייתכן שיהיה צורך בהפחתת המינון.
דווח לרופא במקרה של
תפקוד כליתי לקוי
מחלת כבד
מחלות חיסון עצמי (autoimmune diseases)
תחושת ישנוניות
רגישות למוצרי חלב (מכילים לקטוז)
עישון
הריון
הנקה
סיכון ממנת יתר
נמוך
סיכון מפיתוח תלות
נמוך
תופעות לוואי
תופעות הלוואי השכיחות של מלטונין (סירקדין, Circadin) הן: כאבי ראש, כאבי גב, חולשה.
תופעות לוואי אחרות: עצבנות, חוסר מנוחה, שינויי מצב רוח, ישנוניות, נדודי שינה, חלומות מוזרים, הירדמות פתאומית, נפיחות ודלקת בסינוסים שמלוות בכאב ובגודש באף,
סחרחורת
, עייפות, עצירות, יובש בפה, הצהבה של העור והעיניים, הזעת יתר ועלייה במשקל.
תופעות לוואי לא שכיחות:
דיכאון
, סיוטים, התרגשות, כאב בטן.
פרטי תגובה עם תרופות אחרות
שילוב של מלטונין עם תרופות הבאות עלול לגרום לתגובות לא רצויות או להפחית את יעילות הטיפול:
אלכוהול: אין לשתות אלכוהול במשך נטילת תרופה זו, מכיוון שאלכוהול עלול להוריד את השפעת המלטונין על השינה.
תרופות המדכאות את מערכת העצבים המרכזית כגון: תרופות נוגדות פסיכוזה, נוגדי דיכאון, נוגדי כאב אופיאטיים, תרופות לטיפול בנדודי שינה או חרדה, תרופות נוגדות פרקינסון: תרופות אלו עלולות להביא להגברה של השפעות המלטונין על מערכת העצבים המרכזית.
מתוקסיפסורלנים- משמשות לטיפול ב מחלות עור כגון פסוריאזיס.
קווינולונים, כמו ציפרופלוקסצין, נורפלוקסצין- משמשות לטיפול בזיהומים חיידקיים.
תרופות נוגדות דלקת שאינן סטרואידים כמו אספירין, איבופרופן- משמשות לטיפול בכאב ובדלקת. בעיקר כשנעשה בהן שימוש בשעות ערב.
חוסמי בטא, לטיפול בלחץ דם- יש לקחת בבוקר.
ניפדיפין: המלטונין עלול להוריד את אפקט הורדת לחץ הדם של ניפדיפין.
אטאזאנאביר, פלובוקסאמין, ציפרופלוקסאצין, סימטידין, גלולות למניעת הריון או טיפול הורמונלי חלופי: שילוב עם תרופות אלו מעלה את רמות המלטונין בדם וכתוצאה מכך גם את פעילותו.
קארבאמאזפין, ריפאמפיצין: תרופות אלו מאיצות את פירוק המלטונין בכבד, וכתוצאה האפקט פוחת.
עישון: עישון יכול לפגוע בהשפעת מלטונין.
השפעת שימוש ממושך
סירקדין- הטיפול מיועד לתקופה קצרה של 13 שבועות.
סליינטו- נדרש מעקב קבוע אצל הרופא, כל 6 חודשים של טיפול.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא